പന്തളം നഗരസഭ കൗണ്സില് നിയമപരമല്ല പ്രതിഷേധം ശക്തം പന്തളം: നഗരസഭ കൗണ്സില് ചട്ടവും നിയമവും പാലിക്കാതെ കൂടുന്നതിനെതിരെ വളരെ ശക്തമായ പ്രതിഷേധവുമായി യു.ഡി.എഫ് അംഗങ്ങള്. മൂന്ന് പ്രവൃത്തിദിവസങ്ങള്ക്കു മുമ്ബ് നോട്ടീസ് നല്കി വേണം കൗണ്സില് ചേരാന് എന്നാണ് ചട്ടം. ഈ മാസം ഒമ്ബതിനാണ് കൗണ്സില് ചേരാന് നോട്ടീസ് നല്കിയത്. 11, 12 തീയതികള് അവധി ദിവസമായിരുന്നു. ഇത് ചൂണ്ടിക്കാട്ടി കൗണ്സില് യോഗം നിയമവിരുദ്ധമാണെന്ന് യു.ഡി.എഫ് അംഗങ്ങള് വാദിച്ചത് വലിയ ബഹളത്തിന് ഇടയാക്കുകയും ചെയ്തു. യു.ഡി.എഫ് അംഗങ്ങള് മുദ്രാവാക്യം വിളിച്ച് ചേംബറിനു മുന്നിലേക്കുവരുകയും ചെയര്പേഴ്സന് കൗണ്സില് പിരിച്ചുവിട്ട് പുറത്തുപോവുകയുമായിരുന്നു. യു.ഡി.എഫ് അംഗങ്ങള് നഗരസഭ കവാടത്തില് പ്രതിഷേധ ധര്ണ നടത്തുകയും ചെയ്തു.The post പന്തളം നഗരസഭ കൗണ്സില് നിയമപരമല്ല പ്രതിഷേധം ശക്തം first appeared on MalayalamExpressOnline.